קארין סנדל

קארין סֶנְדֶל (נולדה ב-26 באוקטובר 1988) היא כדורגלנית ישראלית, קפטנית נבחרת הנשים הלאומית של ישראל לשעבר המשחקת בעמדת הקשרית בהפועל תל אביב (כדורגל נשים). שיחקה גם ב-מועדון הכדורגל רמת השרון (כדורגל נשים), מועדון מ.ס. קריית גת, מכבי חולון, ולתקופות קצרות ב-NCAA ב-Ohio State Buckeyes, UNC Greensboro Spartans, ובאיסלנד. מכהנת כיושבת ראש ארגון שחקני הכדורגל בישראל. סנדל נולדה בראשון לציון. החלה לשחק כדורגל בקבוצה מקומית במתנ"ס בקריית טבעון. לאחר מכן עברה לשחק עבור מכבי חיפה עד שזו התפרקה, ואחר כך עברה לקבוצת מכבי חולון בה שיחקה לסירוגין עד 2014 וזכתה עמה ב-6 אליפויות ו-8 גביעים, וכן הופיעה ב-11 משחקים בגביע אופ"א. את משחק הבכורה שלה בנבחרת ישראל שיחקה במוקדמות גביע העולם 2007 נגד מולדובה. ב-2008 הצטרפה סנדל לקבוצת סטיארנן (Stjarnan) באיסלנד, ושיחקה במסגרתה ב-16 משחקים טרם שבה למכבי חולון בישראל. ב-2009 עברה סנדל לארצות הברית ונרשמה לאוניברסיטת אוהיו, שם שיחקה עבור קבוצת Ohio State Buckeyes. שנתיים לאחר מכן נרשמה לאוניברסיטת קרוליינה הצפונית ושיחקה שם עבור קבוצת UNC Greensboro Spartans. במהלך תקופה זו הייתה עדיין סנדל רשומה במכבי חולון ושיחקה עבורה במספר משחקים בכל עונה. ב-2013 עברה סנדל פעם נוספת לאיסלנד, ושיחקה שם עבור קבוצת הנשים של פלקיר (Fylkir). לאחר מכן שבה סנדל למכבי חולון. בראשית עונת 2014–2015 עברה סנדל ממכבי חולון למ.ס. רמת השרון שם שיחקה במשך שלוש שנים. משם עברה לשחק בקבוצת מ.ס. קריית גת ובעונת 2019/2020 חזרה לרמת השרון. סנדל הופיעה לראשונה בנבחרת ישראל בשנת 2006, ובהמשך כיהנה כקפטנית הנבחרת. נכון לדצמבר 2023 מחזיקה בשיא ההופעות בנבחרת בכל הזמנים עם 70 הופעות בין לאומיות. בספטמבר 2024 בזמן מחצית המשחק של קבוצתה הפועל תל אביב כנגד מכבי חדרה, עזבה את המגרש יחד עם 3 שחקניות נוספות בכדי להשתתף בחתונה והותירה את קבוצתה עם 9 שחקניות בלבד. בתום המשחק קבוצתה הפסידה 0-6. בפברואר 2019 נבחרה ליושבת ראש ארגון שחקני הכדורגל בישראל. בספטמבר 2021 נבחרה לכהן כחברה בהנהלת ארגון השחקנים העולמי FIFPRO. סנדל הייתה פרשנית בצוות הפרשנים של כאן 11 במשחקי מונדיאל 2022 שהתקיים בקטר ובמשחקי יורו 2024 שהתקיים בגרמניה. החל מ-10 באוקטובר 2019 השתתפה בעונה השביעית של סדרת הדוקו-ריאליטי "גולסטאר", יחד עם אחותה שירן. ביוני 2023 זכתה בפרס "שער שוויון" לספורטאים פעילים המעורבים בחברה. סנדל היא ביסקסואלית. אחותה הגדולה היא השחקנית והמנחה שירן סנדל, והשחקנית שירה לוי היא בת דודתה. סנדל הייתה במערכת יחסים עם ישראל אוגלבו, זוכה העונה התשיעית של "האח הגדול". ביולי 2023 התחתנה סנדל עם בת זוגה הכדורסלנית הדר רפאל, אך לאחר כעשרה חודשים נודע כי השתיים נפרדו. מדיה וקבצים בנושא קארין סנדל בוויקישיתוף קארין סנדל, באתר Soccerdonna (בגרמנית) קארין סנדל, באתר FootballDatabase.eu פרופיל, באתר ההתאחדות לכדורגל בישראל ליאור ברטל, ‏קארין סנדל רוצה לשנות את מקומן של נשים בכדורגל, באתר דבר העובדים בארץ ישראל, 9 במאי 2018 קארין סנדל בועטת את הסקסיזם מחוץ למגרש, באתר דבר העובדים בארץ ישראל, 4 בדצמבר 2018 דנה הרמן, בועטת במוסכמות: יו"ר ארגון שחקני הכדורגל הראשונה, באתר כאן – תאגיד השידור הישראלי, 8 במרץ 2019 יאיר צוקר, ‏קארין סנדל בכנסת: "בכל העולם כדורגל הנשים פורח, אנחנו 20 שנה באותו מקום", באתר דבר העובדים בארץ ישראל, 26 באוקטובר 2020 גידי ליפקין, ‏"יש בליגת העל שחקנים שמפחדים לצאת מהארון", באתר ONE‏, 8 בספטמבר 2021 גידי ליפקין, "ההתאחדות - גוף הספורט השוביניסטי במדינה", באתר ynet, 11 ביוני 2022 קארין סנדל על כדורגל, שוויון וחלומות גדולים, ברשת עושים היסטוריה שלוש שחקניות הפועל ת"א נטשו משחק בהפסקה, באתר ONE‏, 5 בספטמבר 2024 ליאור ברטל, ‏ארגון שחקני הכדורגל בחרו בקארין סנדל ליושבת הראש, באתר דבר העובדים בארץ ישראל, 28 בפברואר 2019 ליאור ברטל, ‏קארין סנדל נבחרה להנהלת ארגון שחקני ושחקניות הכדורגל העולמי, באתר דבר העובדים בארץ ישראל, 7 בספטמבר 2021 לינוי אשרם, דן איינבינדר וקארין סנדל זכו בפרס "שער שוויון", באתר ynet, 25 ביוני 2023 "בחרתי לאהוב אדם בזכות הנשמה שלו ולא המגדר", באתר ‏מאקו‏, 30 בדצמבר 2018 מיקי לוין, ‏עשרה חודשים לאחר שנישאה בחתונה נוצצת: כוכבת "גולסטאר" מתגרשת, באתר מעריב אונליין, 26 במאי 2024